Document ID: 32004R1713

UREDBA KOMISIJE (ES) št. 1713/2004
z dne 30. septembra 2004
ki ureja odstopanja od Uredbe (ES) št. 800/1999 o proizvodih v obliki blaga, ki niso zajeti v Prilogi I k Pogodbi in se izvažajo v tretje države, razen v Bolgarijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993, ki ureja sporazume o trgovanju, ki se nanašajo na določeno blago, ki izhaja iz predelave kmetijskih pridelkov (1), še posebej člena 8(3),
ob upoštevanju naslednjega:
(1)
Člen 16(1) Uredbe Komisije (ES) št. 1520/2000 z dne 13. julija 2000, ki podrobno ureja pravila sistema dodeljevanja izvoznih nadomestil za določene kmetijske proizvode, ki se izvažajo v obliki blaga, ki ga ne zajema Priloga I Pogodbe in kriteriji za določanje zneska teh nadomestil (2), določa, da naj se Uredba Komisije (ES) št. 800/1999 z dne 15. aprila 1999 o določitvi podrobnih pravil za uporabo sistema dodeljevanja izvoznih nadomestil za kmetijske proizvode (3) uporablja v zvezi z izvozom proizvodov v obliki blaga, ki ni zajeto v Prilogi I Pogodbe.
(2)
Člen 3 Uredbe (ES) št. 800/1999 določa, da se upravičenost do izvoznega nadomestila za uvoz v določene tretje dežele pridobi, kadar se za to tretjo deželo uporablja diferencirano nadomestilo. Členi 14, 15 in 16 te uredbe določajo pogoje plačila diferenciranih nadomestil, še posebej dokumente, ki jih je potrebno predložiti kot dokazilo o prispetju blaga v namembni kraj.
(3)
V primeru diferenciranega nadomestila določata člena 18(1) in (2) Uredbe (ES) št. 800/1999, da se del nadomestila - računano po najnižji stopnji nadomestila - plača na zahtevo izvoznika, ko predloži dokaz, da je proizvod zapustil carinsko območje Skupnosti.
(4)
Uredba Sveta (ES) št. 1676/2004 z dne 24. septembra 2004 o sprejetju avtonomnih in prehodnih ukrepov o uvozu nekaterih predelanih kmetijskih proizvodov poreklom v Bolgariji in izvozom nekaterih predelanih kmetijskih proizvodov v Bolgarijo (4), na avtonomni osnovi predvideva odpravo nadomestil za predelane kmetijske proizvode, ki niso zajeti v Prilogi I k Pogodbi za izvoz v Bolgarijo, od 1. oktobra 2004.
(5)
Bolgarija se je zavezala, da zagotovi preferencialni uvozni režim za blago, ki se uvaža na njeno ozemlje samo, če je blago opremljeno z dokumenti, ki dokazujejo, da ni upravičeno do plačila izvoznih nadomestil.
(6)
V duhu teh dogovorov je kot prehodni ukrep v smislu morebitnega pristopa Bolgarije k Evropski uniji ter z namenom, da ne pride do nepotrebnih stroškov za izvajalce pri trgovanju z blagom z drugimi tretjimi deželami, odstopanje od Uredbe (ES) št. 800/1999 ustrezno, v kolikor se nanaša na dokazilo o uvozu v primeru diferenciranega nadomestila. Prav tako je ustrezno, da se za tiste dežele namembnosti, za katere niso bili določena izvozna nadomestila, to dejstvo ne upošteva, ko se določi najnižja stopnja nadomestila.
(7)
Ker bodo avtonomni in prehodni ukrepi, ki jih določa Uredba (ES) št. 1676/2004, začeli veljati 1. oktobra 2004, bo začela ta uredba veljati dan po objavi.
(8)
Ukrepi, določeni v tej uredbi, so v skladu z mnenjem upravljalnega odbora za horizontalna vprašanja v zvezi s trgovino predelanih kmetijskih proizvodov, ki niso navedeni v Prilogi I Pogodbe -
SPREJELA NASLEDNJO UREDBO:
Člen 1
Z odstopanjem od člena 16 Uredbe (ES) št. 800/1999, po katerem je diferenciranje nadomestila samo posledica tega, da nadomestilo za Bolgarijo ni bilo določeno, dokazilo o urejenih carinskih uvoznih formalnosti ne predstavlja pogoja za plačilo nadomestila v zvezi z vsem blagom, naštetim v Prilogi B k Uredbi (ES) št. 1520/2000, kar ureja Uredba (ES) št. 1676/2004.
Člen 2
Dejstvo, da izvozno nadomestilo ni bilo določeno za izvoz tistega blaga v Bolgarijo, ki je našteto v Prilogi B k Uredbi (ES) št. 1520/2000, zajetega v Uredbi (ES) št. 1676/2004, se ne bo upoštevalo pri določanju najnižje stopnje nadomestila v smislu člena 18(2) Uredbe (ES) št. 800/1999.
Člen 3
Ta uredba začne veljati dan po objavi v Uradnem listu Evropske unije.
Uporablja se od 1. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. septembra 2004

Labels: 3
15
5
6